437.31 REGOLAMENTI DWAR KRITERJI LI JIRREGOLAW ID-DĦUL F’KOTBA TAL-MERĦLA TA’ NAGĦAĠ U MOGĦOZ TAR-RAZZA PURA GĦAT-TGĦAMMIR L-AVVIŻ LEGALI 325 ta’ l-2003. L-AVVIŻ LEGALI 325 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Kriterji li jirregolaw id-Dħul f’Kotba tal-Merħla ta’ Nagħaġ u Mogħoż tar-Razza Pura għat-Tgħammir. (2) L-għan ta’ dawn ir-regolamenti hu l-implimentazzjoni tad-Deċiżjoni tal-Kummissjoni ta’ l-Unjoni Ewropea 90/255/KEE li tistabblixxi l-kriterji li jirregolaw id-dħul ta’ nagħaġ u mogħoż tar-razza pura għat-tgħammir f’kotba tal-merħla. Din id-Deċiżjoni ssi b il-bażi legali tagħha taħt id-Direttiva tal-Kunsill ta’ l-Unjoni Ewropea 89/361/KEE, l-Artikolu 4, it-tieni inċiż. 2. Sabiex jikkwalifikaw għal dħul fit-taqsima prinċipali tal-ktieb tar-razza tagħhom, nagħġa jew mogħża tar-razza pura għat-tagħmir għandha - (a) tkun ġejja minn ġenituri u nanniet imdaħħla fiktieb tal-merħla ta’ dik l-istess razza; (b) wara t-twelid tkun identifikata skond ir-regoli ta’ dak il-ktieb; (ċ) i kollha pedigree stabbilita skond ir-regoli ta’ dak il-ktieb. 3. Klassifikazzjoni skond il-karatteristiċi ta’ l-annimali. It-taqsima prinċipali tal-ktieb tal-merħla tista’ tinqasam f’diversi klassijiet skond il-karatteristiċi ta’ l-annimali. Jistgħu jiddaħħlu f’waħda minn dawk il-klassijiet nagħaġ u mogħoż tar-razza pura għat-tgħammir li jilħqu l-kriterji stabbiliti fir-regolament 2 biss. 4. Annimali ta’ speċi femmini li mhux konformi. (1) Assoċjazzjoni jew organizzazzjoni ta’ minirabbi li żżommktieb tal-merħla tista’ tiddeċiedi li annimal ta’ sess femminili, li ma tilħaqx il-kriterji stabbiliti fir-regolament 2, tista’ tiddaħħal fiskeda għall-ktieb tal-merħla. L-annimal ta’ sess femmini li għandha tkun skond dawn il-ħtiġiet: (a) tkun identifikata wara t-twelid skond ir-regoli tal-ktieb tal-merħla; (b) tkun ġudikata li tikkonforma ma’ l-istandard tar-razza; (ċ) ikollha l-karatteristiċi minimi kif stabbiliti bir-regoli tal-ktieb tal-merħla. (2) Annimal ta’ sess femmini li liommha u n-nanna materna tagħha jkunu mdaħħla fl-iskeda tal-ktieb tal-merħla kif provdut fis-sub regolament (1) u li missierha u ż-żewġ nanniet ta’ sess maski li jkunu mdaħħla fit-taqsima prinċipali tal-ktieb skond ir-regolament, għandha titqies bħala annimal femminili tar-razza pura u tiġi mdaħħla fit-taqsima prinċipali tal-ktieb, kif provdut fir-regolament 2. (3) Il-ħti ġiet imsemmija fis-sub regolament (1)(b) u (ċIl-ħti ġiet imsemmija fis-sub regolament (1)(b) jistgħu jkunu differenzjati skond jekk l-annimala ta’ sess femmini li tkunx tappartjeni għar-razza minkejja li l-oriġini mhux magħrufa jew tkun inkisbet minn programm ta’ taħlit approvat mill-organizzazzjoni jew assoċjazzjoni ta’ minirabbi. 5. Annimali ta’ l-ispeċi maski li mhux konformi. Organizzazzjoni jew assoċjazzjoni ta’ minirabbi li żżommktieb tal-merħla tista’ tiddeċiedi li annimal ta’ sess maskili, li ma jilħaqx il-kriterji stabbiliti fir-regolament 2, jista’ jiddaħħal fiskeda għall-ktieb tal-merħla. L-annimal ta’ sess maski li għandu jkun skond dawn il-ħtiġiet li ġejjin: (a) ikun identifikat wara t-twelid skond ir-regoli tal-ktieb tal-merħla; (b) ikun ġudikat li jikkonforma ma’ l-istandard tar-razza; (ċ) ikollu l-karatteristiċi minimi kif stabbiliti bir-regoli tal-ktieb tal-merħla; (d) jilħaq il-kondizzjonijiet stabbiliti fl-Iskeda. 6. Klassifikazzjoni mniż/la fit-taqsima tal-ktieb tal-merħla skond il-karatteristiċi. Meta ktieb ikun fih diversi klassijiet, nagħġa jew mogħża tar-razza pura għat-tgħammir minn ktieb tal-merħla ieħor ta’ l-istess razza li jkollha karatteristiċi speċifiċi li jiddistingwuha mill-popolazzjoni ta’ l-istess razza fil-ktieb tal-merħla destinatarju għandha tiddaħħal f’dik it-taqsima tal-ktieb li tkun skond il-karatteristiċi relattivi.